સંયુક્ત રાષ્ટ્રએ ઉત્તર કોરિયાના પરમાણુ કાર્યક્રમ મુદ્દે 2017માં ઇમરજન્સી બેઠક બોલાવી હતી.

ફાઇનલ રિપોર્ટ યુનાઇટેડ નેશન્સ સિક્યોરિટી કાઉન્સિલને આપવામાં આવ્યો છે. જે આ અઠવાડિયાના અંતે પ્રકાશિત થઈ શકે છે.

સિંગાપોર સરકારે જણાવ્યું છે કે તેમને મળેલી જાણકારીના આધારે તપાસ શરૂ કરી છે.

યુએન અને સિંગાપોર બન્નેએ ઉત્તર કોરિયાને વૈભવી ઉત્પાદનોનાં વેચાણ પર પ્રતિબંધ મૂક્યો છે.

છેલ્લાં બે વર્ષથી ઉત્તર કોરિયા પર સમગ્ર વિશ્વમાં સખત પર પ્રતિબંધો લગાવવામાં આવ્યા છે. કારણ કે તેણે પરમાણુ અને મિસાઇલ પરીક્ષણો ચાલુ રાખ્યાં છે.

નિષ્ણાતો જણાવે છે કે જો સિંગાપોર કંપનીઓ સામેના આરોપો સાબિત થયા તો પ્રશ્ન એ ઉઠે છે કે આખા એશિયામાં આવા કેટલાં ઉલ્લંઘન થઈ રહ્યાં હશે.

સંયુક્ત રાષ્ટ્રના રિપોર્ટમાં કોનું નામ?

આ રિપોર્ટમાં એશિયાની કેટલીક કંપનીઓ ઉપરાંત સિંગાપોરની બે કંપનીઓનાં નામ છે.

એવા આક્ષેપ કરવામાં આવે છે કે આ કંપનીઓએ જુલાઈ 2017 સુધી ઉત્તર કોરિયામાં વાઇન અને સ્પિરિટ્સ જેવા વૈભવી ઉત્પાદનો વેચવાનું ચાલુ રાખ્યું હતું.

સંયુક્ત રાષ્ટ્રએ ઉત્તર કોરિયાને 2006થી કોઇપણ લક્ઝરી પ્રોડક્ટ્સ વેચવા પર પ્રતિબંધ મૂક્યો છે. આવું કરવ... બીજા 4000 અક્ષરો માટે લેખ ચાલુ રાખો:
ું ગેરકાયદેસર છે. સિંગાપોરમાં પણ આ પ્રકારનો કાયદો ઘણાં વર્ષોથી છે.

આ બંને કંપનીઓના નામ 'ઓસિએન' અને 'ટી સ્પેશિયાલિસ્ટ' છે. આ બંને કંપનીઓ એકબીજા સાથે સંકળાયેલી છે અને બન્નેના ડિરેક્ટર પણ એક છે.

જોકે બંને કંપનીઓએ આ આક્ષેપોને નકારી કાઢ્યા છે.

આ અહેવાલમાં જણાવાયું છે કે 2011 અને 2014ની વચ્ચે દક્ષિણ કોરિયામાં બંને કંપનીઓના બૅન્ક ખાતાઓમાં અને સિંગાપોરમાં 'ટી સ્પેશિયાલિસ્ટ'ના બૅન્ક ખાતામાં આશરે બે કરોડ ડૉલરના વ્યવહાર થયા છે.

સિંગાપોરના વિદેશ મંત્રાલયના જણાવ્યા મુજબ સિંગાપોરે ઉત્તર કોરિયા સાથે કોઇપણ વ્યવસાય માટે નાણાંકીય મદદ પર પણ પ્રતિબંધ મૂક્યો છે.

કંપનીઓએ કર્યો પોતાનો બચાવ

પ્યોંગચાંગના એક સ્ટોરમાં આયાત કરેલો દારૂ જેના પર યુએનએ પ્રતિબંધ મૂક્યો છે.

'ટી સ્પેશિયાલિસ્ટ' કંપનીએ યુનાઇટેડ નેશન્સ સમક્ષ નિવેદન આપ્યું છે કે "તેમની પાસે ઉત્તર કોરિયા તરફથી ફંડ આવ્યું નથી.

પરંતુ હૉંગકોંગની એક રજિસ્ટર્ડ કંપનીથી આવ્યું છે. જે 2012થી પહેલાંના એક બિઝનેસ સાથે સંબંધિત ફંડ છે."

યુએનએ એ પણ આરોપ મૂક્યો છે કે આ બંને કંપનીઓ લાંબા સમયથી ઉત્તર કોરિયાની રાયજયોંગ બૅન્ક સાથે ગાઢ સંબંધ ધરાવે છે. 

અમેરિકાએ 2017માં આ બૅન્ક પર પ્રતિબંધ મૂક્યો હતો. આ બંને કંપનીઓનું કહેવું છે કે તેમનાં આ બૅન્ક સાથે કોઈ સંબંધ નથી.

કંપનીઓના વકીલ એડમંડ પરેરાએ પુષ્ટિ કરી છે કે સિંગાપોર વહીવટી તંત્ર આની તપાસ કરી રહી છે. પરંતુ આ કંપનીઓને ઉત્તર કોરિયા સાથે કોઈ વ્યવસાયિક કે બીજા કોઇપણ સંબંધ નથી.

જોકે, વકીલ પરેરાએ સ્વીકાર્યું હતું કે કંપનીઓએ ઉત્તર કોરિયામાં વ્યવસાય કર્યો છે પરંતુ યુએનએ લગાવેલા પ્રતિબંધ પહેલાં.

તેમણે એમ પણ કહ્યું હતું કે કંપનીઓએ ધીમે ધીમે ઉત્તર કોરિયામાં તેમનું કામ સમેટી લીધું છે. પરંતુ આમ કરવામાં સમય લાગે છે.

વકીલોનું કહેવું છે કે સમસ્યા એ છે કે કંપનીઓ પાસે એવી અપેક્ષા રાખવામાં આવે છે કે તેઓ આ નિયંત્રણો અમલમાં મૂકે. પરંતુ મોટા ભાગની કંપનીઓને કાયદામાં થયેલા ફેરફારો ખબર હોતા જ નથી.

સિંગાપોર અને ઉત્તર કોરિયા વચ્ચે વેપાર

ગયા વર્ષે નવેમ્બરમાં સિંગાપોરે ઉત્તર કોરિયા સાથેના વેપાર પર પ્રતિબંધ મૂક્યો છે. આ પહેલાં થોડા વેપારની છૂટ હતી.

યુએનના અહેવાલમાં દાવો કરવામાં આવ્યો છે કે બન્ને કંપનીઓએ ઉત્તર કોરિયામાં કરેલા વિવાદાસ્પદ વ્યવસાયમાં સિંગાપોરની બૅન્કોની મદદ પણ લીધી છે.

આ રિપોર્ટમાં એમ પણ જણાવવામાં આવ્યું છે કે સભ્ય દેશોની જવાબદારી છે કે તેમની બૅન્કો...